Catahay

Catahay tai Kathai oli muinainen Seelannissa Amez-joen yläjuoksulla sijainnut kaupunki ja sen ympärille kehittynyt sivilisaatio. Catahayn kaupungin rauniot löydettiin syrjäisen sijainnin ja vaikeakulkuisen maaston vuoksi vasta vuonna 2000, mutta paikallisväestö on tiennyt jo kauan raunioiden olemassaolosta. Paikalliset Fawe-alkuperäisasukkaat pitävät Catahayn raunioita pyhänä paikkanaan.

Catahayn sivilisaatio syntyi noin 12000-11000 vuotta sitten ja se on asettanut kiistanalaiseksi nykykäsityksen Maktabusta sivilisaation syntykotina. Catahayn kulta-aika sijoittui noin 11000-10000 vuotta sitten, jolloin se todennäköisesti oli maailman suurin kaupunki 20.000 asukkaallaan ja kehityksen ja tieteen keskus. Catahayta hallitsi kuningas ja häntä avustanut papisto. Catahayn valtapiiri ylettyi jopa Seelannin rannikkoalueille asti.

Ei ole tarkkaa tietoa, minkä vuoksi Catahayn kulttuuri tuhoutui. Yhdeksi syyksi on nostettu jääkauden päättymisen myötä ilmaston muututtua Seelannissa huomattavasti kosteammaksi ja kuumemmaksi, mikä olisi tehnyt maataloudesta mahdotonta ja lisännyt erilaisia tauteja. Toisen teorian mukaan jäätiköiden sulaminen aiheutti päinvastoin ilmaston viilenemisen, mikä tuhosi korkeakulttuurin. Catahayssa eli vielä 1000 eKr muutamia satoja ihmisiä. Tuhon jälkeen alueella eläneet ihmiset käyttivät raunioita ikään kuin varastona, josta saatiin erilaisia tarvemateriaaleja ja tuhosivat paljon arvokkaita rakennuksia. Catahayta käytettiin 1000 eKr todennäköisesti laitumena, sillä viidakon keskellä sijainnut suuri, puuton ja tasainen sopi siihen.

Keskiajalla Catahayn alueella liikkui heimoja, mutta kaupungin rauniot olivat peittyneet jo kasvillisuuteen aikoja sitten. On mahdollista, että sarkkandialainen matkaaja Fas'h nuorempi vieraili kaupungin rauniolla tehdessään matkoja Seelantiin 1100-luvulla.

Nykytila
Vuodesta 2001 aluetta on rakennettu ja kunnostettu kansainvälisin varoin nähtävyydeksi. Syrjäisen sijaintinsa vuoksi se on saanut olla suhteellisen rauhassa Seelannin sisällissodalta. Maantie Catahay'n valmistui 2004. Kuitenkin matkustamista tietä pitkin suositeltiin välttämään vuoteen 2007 asti Seelannin sisällissodan vuoksi.

Parhaiten kaupungista on säilynyt Cenan-niminen ylimystön asuinalue ja kaupungin keskusta. Myös Pohe-niminen käsityöläiskeskittymä on suhteellisen hyvin säilynyt.

Catahayn tilaa on pyritty kohentamaan kansainvälisellä rahoituksella ja kansainvälinen yhteisö on rahoittanut Catahayn suojelua ja tutkimusta miljoonilla.

Seelannin sisällissota ylettyi 2005 Catahay'n, kun Shorelandin 1. armeijakunta eteni keski- ja kaakkois-Seelannissa voimalla. Syyskuussa 2005 rintamalinjat kulkivat vain 5 kilometrin päässä Catahay'n raunioista.